**КРИТЕРИЈУМИ И ЕЛЕМЕНТИ ОЦЕЊИВАЊА У НАСТАВИ - ПРЕДМЕТ ТЕХНИКА И ТЕХНОЛОГИЈА**

Стручно веће техничког и информатичког образовања, наставници технике и технологије

Ученик се оцењује најмање 4 пута у полугодишту. Ученици се оцењују писмено (петнаестоминутне провере знања), усмено и кроз практичан рад. Наставник бележи активности и ангажовање на часу, као и учеников однос према раду. Сваку оцену (област) ученици могу да поправе и закључна оцена се изводи на основу аритметичке средине свих оцена у току полугодишта.

**Оцену одличан (5)** добија ученик који:

* у потпуности показује способност трансформације знања и примене у свим областима;
* у потпуности пoвeзуje чињeницe и пojмoвe;
* самостално изводи закључке који су заснoвани на подацима;
* самостално решава проблеме;
* показује изузетну самосталност код израде техничких цртежа, примењује правила котирања код израде техничких цртежа;
* самостално израђује практичне радове поштујући принципе економичног искоришћења материјала и рационалног одабира алата и машина примењујући процедуре у складу са принципима безбедности на раду;
* учествује у успостављању критеријума за вредновање, процењује свој рад и рад других и предлаже унапређења постојеће макете/модела;
* самостално одређује реалну вредност израђене макете/модела укључујући и оквирну процену трошкова;

**Оцену врло добар (4)** добија ученик који:

* у великој мери пoвeзуje чињeницe и пojмoвe;
* самостално изводи закључке који се заснивају на подацима;
* самостално решава проблеме;
* показује велику самосталност код израде техничких цртежа, примењује правила котирања код израде техничких цртежа;
* самостално израђује практичне радове поштујући принципе економичног искоришћења материјала и рационалног одабира алата и машина примењујући процедуре у складу са принципима безбедности на раду;
* учествује у успостављању критеријума за вредновање, процењује свој рад и рад других и предлаже унапређења постојеће макете/модела;
* самостално одређује реалну вредност израђене макете/модела укључујући и оквирну процену трошкова;

**Оцену добар (3**) добија ученик који:

* у довољној мери пoвeзуje чињeницe и пojмoвe;
* у довољној мери изводи закључке који се заснивају на подацима;
* делимично самостално решава поједине проблеме;
* показује делимични степен активности и ангажовања;
* делимично показује самосталност код израде техничких цртежа;
* делимично примењујеправила котирања код израде техничких цртежа;
* делимично показује самосталност када израђује практичне радове

поштујући принципе економичног искоришћења материјала и

рационалног одабира алата и машина, примењујући процедуре у складу

са принципима безбедности на раду;

* учествује у успостављању критеријума за вредновање, процењује свој рад и рад других и предлаже унапређења постојеће макете/модела;
* самостално одређује реалну вредност израђене макете/модела укључујући и оквирну процену трошкова;

**Оцену довољан (2)** добија ученик који:

* знања која је остварио су на нивоу репродукције, уз минималну примену;
* у мањој мери пoвeзуje чињeницe и пojмoвe - искључиво уз подршку наставника изводи закључке који се заснивају на подацима;
* понекад је самосталан у решавању проблема;
* показује мањи степен активности и ангажовања;
* искључиво уз помоћ наставника примењује правила котирања код израде техничких цртежа и практичних радова;
* уз помоћ наставника одређује реалну вредност израђене макете/модела укључујући и оквирну процену трошкова;

**Недовољан (1)** добија ученик који:

* знања која је остварио нису ни на нивоу препознавања и не показује способност репродукције и примене;
* не изводи закључке који се заснивају на подацима;
* критички не рaсуђуje;
* не показује интересовање за учешће у активностима нити ангажовање;
* не показује интересовање за израду техничких цртежа и практичних радова;

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

**КРИТЕРИЈУМИ И ЕЛЕМЕНТИ ЗА ПРОЦЕЊИВАЊЕ НАПРЕДОВАЊА И ОЦЕЊИВАЊЕ ПОСТИГНУЋА УЧЕНИКА ЗА ПРЕДМЕТ ЛИКОВНА КУЛТУРА**

**Сврха и принципи оцењивања**

Наставник се руководи следећим принципима при оцењивању:

1) поузданост: означава усаглашеност оцене са утврђеним, јавним и прецизним критеријумима оцењивања;

2) ваљаност: оцена исказује ефекте учења (оствареност исхода, ангажовање и напредовање ученика);

3) разноврсност начина оцењивања: избор одговарајућих и примена различитих метода и техника оцењивања како би се осигурала ваљаност, поузданост и објективност оцена; 4) редовност и благовременост оцењивања, обезбеђује континуитет у информисању ученика о њиховој ефикасности у процесу учења и ефекат оцене на даљи процес учења; 5) оцењивање без дискриминације и издвајања по било ком основу;

6) уважавање индивидуалних разлика.

**Предмет и врсте оцењивања**

Оцена је описна и бројчана. Праћење развоја и напредовања ученика у достизању исхода и стандарда постигнућа, као и напредовање у развијању компетенција у току школске године обавља се формативним и сумативним оцењивањем.

**Формативно оцењивање**, у смислу ових критеријума, јесте редовно и планско прикупљање релевантних података о напредовању ученика, постизању прописаних исхода и циљева и постигнутом степену развоја компетенција ученика.

**Сумативно оцењивање**, у смислу ових критеријума, јесте вредновање постигнућа ученика на крају програмске целине, модула или за класификациони период из предмета и владања. Оцене добијене сумативним оцењивањем су, по правилу, бројчане и уносе се у дневник рада, а могу бити унете и у педагошку документацију.

**Оцена**

Оценом се изражава:

1) оствареност циљева и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;

2) ангажовање ученика у настави;

3) напредовање у односу на претходни период;

4) препорука за даље напредовање ученика.

Бројчане оцене су: одличан (5), врло добар (4), добар (3), довољан (2) и недовољан (1).

Ученику се не може умањити оцена из предмета због односа ученика према ваннаставним активностима или непримереног понашања у школи.

Оцењивање се остварује применом различитих метода и техника, које наставник бира у складу с критеријумима оцењивања и прилагођава потребама и развојним специфичностима ученика. Закључна оцена је бројчана и утврђује се на основу свих оцена од почетка школске године и сагледавања развоја, напредовања и ангажовања ученика и прикупљених података у педагошкој документацији наставника. Закључну оцену из предмета утврђује одељењско веће на предлог предметног наставника.

Закључна оцена за успех из предмета може изузетно да буде и највећа појединачна оцена уписана у дневник, добијена било којом техником провере постигнућа.

Закључна оцена за успех из предмета не може да буде мања од:

1) одличан (5), ако је аритметичка средина свих појединачних оцена најмање 4,50; 2) врло добар (4), ако је аритметичка средина свих појединачних оцена од 3,50 до 4,49; 3) добар (3), ако је аритметичка средина свих појединачних оцена од 2,50 до 3,49; 4) довољан (2), ако је аритметичка средина свих појединачних оцена од 1,50 до 2,49. Закључна оцена за успех из предмета је недовољан (1), ако је аритметичка средина свих појединачних оцена мања од 1,50.

**Обавештавање о оцењивању**

На почетку школске године наставник је дужан да на примерен начин обавести ученика о прописаним циљевима, стандардима постигнућа и исходима учења.

На почетку школске године ученици, родитељи, односно старатељи се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени.

**Евиденција о успеху ученика**

Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у дневнику рада и својој педагошкој документацији. Под педагошком документацијом, у смислу овог правилника, сматра се писана или електронска документација наставника која садржи: личне податке о ученику и његовим индивидуалним својствима која су од значаја за постигнућа, податке о провери постигнућа, ангажовању ученика и напредовању, датим препорукама, понашању ученика и друге податке од значаја за рад са учеником и његово напредовање. Подаци унети у педагошку документацију могу бити коришћени за потребе информисања родитеља, приликом одлучивања по приговору или жалби на оцену и у процесу самовредновања и екстерног вредновања квалитета рада установе.

**Владање ученика**

- На часу се редовно прати понашање свих ученика;

- За мање ометање часа наставник опомиње ученика;

- Наставник уноси у еС дневник запажање о владању ученика само у случају непримереног понашања или нереаговања на опомене;

- Наставник редовно обавештава разредног старешину о владању ученика, а по потреби и стручну службу (педагог, психолог).

**Информисање родитеља и ученика о учењу и понашању:**

- Ученици на часовима усмено добијају повратну информацију о напредовању и учењу;

- Родитељи ће добити повратну информацију о активности ученика  у виду коментара у еС дневнику.

**Основне напомене**

- Да би ученици успешно пратили час ликовне културе потребно је да свако од њих поседује уџбеник, блок, свеску, прибор за цртање, сликање, вајање

КРИТЕРИЈУМИ И ЕЛЕМЕНТИ ЗА ПРОЦЕЊИВАЊЕ НАПРЕДОВАЊА И ОЦЕЊИВАЊЕ ПОСТИГНУЋА СУ:

* Однос према раду(припремљен је за час; одговорно користи материјал, прибор и алатке;одржава прибор и радни простор<, потписује радова, чува радове у мапи(блок)
* Однос према себи (истражује информације; поставља питања; предлаже; истрајан је у раду, труди се, преузима одговорност; поштује себе и своје радове; учи на грешкама, спреман је да испроба своје способности у новим активностима...)
* Однос према другима (довршава рад у договореном року, поштује договорена правила понашања; спреман је да помогне и да сарађује; уважава туђу културу, радове,начин размишљања, доживљавања, опажања, изражавања..)
* Разумевање (разуме задатак; разуме процес, разуме концепт, разуме визуелне информације...)
* Повезивање (повезује и пореди познате и и нове информације, људе, места, догађаје, феномене, дела, идеје...)
* Оригиналност (оргиналан је у односу на туђе радове; оригиналан је у односу на своје претходне радове...)
* Организација композиције( у складу са својом идејом примењује одговарајуће принципе компоновања, знања о простору, перспективи, пропорцијама, смеру, правцу...)
* Вербално изражавање( учтиво комуницира; аргументовано, кратко и јасно образлаже свој рад, идеју, доживљај,опажање, емоције...)
* Употрба техника и средстава( бираодговарајућу технику у односу на идеју; примењујеодговарајући процес, бира одговарајућу подлогу – материјал; истражује могућности технике и материјала; користи дигиталну технологију као помоћно средство у раду; обчликује рад у одабраном апликативном програму)

Елементи могу и другачије да се формулишу. Бирају се према типу ликовног задатка и циљевима задатка

**НАЧИН ПРАЋЕЊА ПОСТИГНУЋА УЧЕНИКА**

**ФОРМАТИВНО ОЦЕЊИВАЊЕ**

- припрема за час

- домаћи рад

- активност ученика

- напредовање

- ангажовање

- израда паноа,плаката,презентација

- групни рад, рад у пару

**Време:**

- у току школске године

**СУМАТИВНО ОЦЕЊИВАЊЕ**

- усмена провера

- практичан рад (вајарски ,сликарски, графички и радови примењене уметности)

**Време:**

- на крају наставне области

- на крају класификационог периода

- у току школске године

Описно праћење, вредновање и оцењивање

Провере знања ученика, односно оствареност исхода, врше се континуирано, током целе наставне године, најчешће кроз естетске анализе радова, након завршене једне или више наставних тема. Естетске анализе радова врши наставник, ученици уз помоћ наставника као и сами ученици. Ученици се оцењују и још: на основу излагања и представљања (изложбе радова, резултати истраживања, модели, цртежи, постери, дизајнерска решења, израда презентација и др.), учешћа у дискусији, рад домаћих задатака, учешћа у различитим облицима групног рада, рада на пројектима. Што се тиче праћења напредовања ученика, треба имати у виду да су се до сада као најефикаснији вид подршке напредовању ученика показали савети које наставник даје у току практичног рада, као и питања која наводе ученике на промишљање и развијање идеја. Други вид ефикасне подршке је одељењска изложба (по завршетку задатка) на којој су заступљени сви радови ученика. Поређењем свих решења истог ликовног проблема ученици ефикасно уче на разликама и умеју да процене сопствени напредак. Такође, ученички портфолио (мапа радова) омогућава ученику да и ван наставе самостално процењује сопствени напредак.

**Самопроцењивање радова** се врши вербално и у писаној форми на листићима. Наставник осмишљава питања у зависности од задатка ученика (процена ликовних радова, разговор о уметнику, уметничком делу...)

Елементи за процењивање напредовања и оцењивање постигнућа су:

|  |  |  |  |  |
| --- | --- | --- | --- | --- |
| Шта пратимо | Критеријуми оцењивања | Поступак | Инструменти оцењивања | Време |
| Однос према раду | - ученик је припремљен је час;  -одговорно користи материја, прибор и алатке;  -одржава прибор и радни простор | -свакодневно бележење на часу у свеску евиденције наставника  -три узастопна минуса доносе ученику недовољну оцену у наставниковој свесци из овог сегмента.  \*Напомена: уколико ученик/ученица не донесе прибор радиће школским прибором који је доступан у мањим количинама у школи. | -чек листе, педагошка свеска наставника | -свакодневно бележење током године |
| Однос према себи | -истражује информације, -поставља питања,  -предлаже,  истрајан је у раду,  - труди се,  -преузима одговорност,  -спреман је да испроба своје способности у новим активностима; | Ове активности, наставник бележи у облику плусева у свесци/е-Дневнику, три плуса или три смајлића доносе ученику петицу. | -чек листе, педагошка свеска наставника | -свакодневно бележење током године |
| Однос према другима | -довршава рад у договореном року;  -поштује договорена правила понашања;  -спреман је да помогне и да сарађује;  -уважава туђу културу, радове, начин размишљања; | - групни рад  (посматрање наставника, излагање група, процена осталих ученика)  -рад у пару  (посматрање наставника, излагање парова, процена осталих ученика)  Рад у пару  (посматрање  -ученик који не поштује правила понашања на часу добија минус у наставникову свеску, а више минуса негативно утиче на целокупну оцену ученика. | -чек листе са успостављеним критеријумима процењивања групног рада, педагошка свеска наставника | -свакодневно бележење током године,  -након завршеног сваког рада,  -по потреби у току године када се ради групни рад или рад у пару |
| Разумевање | -разуме задатак, појмове, концепт, визуелне информације, раздваја битно од небитног..) | -приликом обраде новог градива или практичног задатка | -чек листе, педагошка свеска наставника, Дневник образовно-васпитног рада | -свакодневно бележење током године,  -након завршеног сваког рада,  -након естетске анализе радова |
| Повезивање | -повезује и пореди познате и нове информације, идеје, дела.. | -приликом обраде новог градива или практичног задатка  -приликом естетске анализе радова/уметничког дела | -чек листе, педагошка свеска наставника, Дневник образовно-васпитног рада | -свакодневно бележење током године,  -након завршеног сваког рада,  -након естетске анализе радова |
| Оригиналност | -оригиналан је у односу на туђе ртадове, као и на своје претходне радове | -практичан рад ученика, након 2 рада из свеске, оцена се уноси у Дневник, а некад и једног, у зависности од комплексности ликовног проблема. | -педагошка свеска наставника, Дневник образовно-васпитног рада | током године, минимум 2 пута у току полугодишта |
| Организација композиције | -примењује одговарајуће принципе компоновања, знања о перспективи, облику, текстури..) | -израда практичних радова/вежби  -након 2 рада из свеске, оцена се уноси у Дневник, а некад и једног, у зависности од комплексности ликовног проблема. | -педагошка свеска наставника, Дневник образовно-васпитног рада | током године |
| Вербално изражавање | -учтиво комуницира,  -аргументовано образлаже свој рад и радове других..) | -естетске анализе радова  -самопроцењивање | -педагошка свеска наставника, Дневник образовно-васпитног рада | током године |
| Употреба одговарајуће технике | -бира одговарајућу технику у односу на идеју,  -истражује могућности техника и материјала | -израда практичних радова/вежби | -педагошка свеска наставника, Дневник образовно-васпитног рада | током године |

**Вредновање ученика са тешкоћама у развоју**

Елементи вредновања:

а) Однос прем раду

б) Праћење постављених задатака

в) Уважавање других ученика и наставника, праћење правила понашања на часу, доношење прибора за рад.

**Оцењивање се врши према Правилнику о оцењивању.**

**Оцењивање практичног рада**

Оцењивање се врши бројчано и дели се према ликовним подручјима рада: цртање, сликање,тродимензионално обликовање, графичко обликовање и разумевање основних ликовних односа унутар ликовно-уметничких дела и ликовног рада ученика.

Оцењује се бројчано оценама: одличан (5), врло добар (4), добар (3), довољан (2), недовољан (1).

Елементи вредновања ликовног рада:

а) Оригиналност

б) Праћење ликовног задатка

в) Техничка реализација задатка

Ученик/ученица ће за следећа постигнућа бити оцењен/а оценом:

**ОДЛИЧАН (5)**:

а) Ученица/ученик је јединствено, непоновљиво и истражујући применила/о садржај рада.

б) Ученица/ученик је самостално пратила/о ликовни садржај рада и богатим се ликовним језиком изразила/о линијом, бојом, тоном, волуменом и испратила/о га је у целости.

в) Ученица/ученик је пратила/о и применила/о одређене технике рада (нпр. оловком, темпером, колаж-папиром, графичким техникама) високом спретношћу и доследношћу.

**БРЛО ДОБАР (4):**

а) Ученица/ученик је применила/о садржај рада с мање индивидуалног истраживања.

б) Ученица/ученик је уз делимичну самосталност пратила/о ликовни садржај рада и једноставним се ликовним језиком изразила/о линијом, бојом, тоном, волуменом или га није пратила у целости.

в) Ученица/ученик је пратила/о и применила/о одређене технике рада (нпр. оловком, темпером, колаж-папиром, графичким техникама) спретно и доследно.

**ДОБАР (3):**

а) Ученица/ученик је применила/о садржај рада без индивидуалног истраживања.

б) Ученица/ученик је уз подстицај пратила/о ликовни садржај рада и штурим се ликовним језиком изразила/о линијом, бојом, тоном, волуменом те није пратила/о ликовни садржај рада.

в) Ученица/ученик ни је пратила/о и применила/о одређене технике рада (нпр. оловком, темпером, колаж-папиром, графичким техникама) доследно него површно.

**ДОВОЉАН (2):**

а) Ученица/ученик уопште није истраживала унутар ликовног задатка и ликовне композиције.

б) Ученица/ученик ни уз подстицај није пратила/о ликовни садржај рада и веома штурим се ликовним језиком изразила/о линијом, бојом, тоном, волуменом.

в) Ученица/ученик ни је пратила/о нити применила/о одређене технике рада (нпр. оловком, темпером, колаж-папиром, графичким техникама).

**НЕДОВОЉАН (1):**

а) Ученица/ученик није урадио рад, а био је присутан на настави.

б) Ученица/ученик одбија да изврши ликовни задатак упркос подстицају од стране наставника.

в) Ученица/ученик не жели радити ни са школским прибором

Стручно веће наставника предмета из области рада ликовне културе је у целости сагласно са критеријумом оцењивања који је дефинисан и усклађен са Правилником о оцењивању ученика

**Сви родитељи који желе могу заказати разговор са предметним наставником, уз претходну најаву и договор**

**Критеријуми при оцењивања ученика на часовима музичке културе**

**Активност / ангажованост на часу**

Ученикова активност се прати кроз цео ток часа. Прати се његово залагање, труд, постигнуће, напредак, активно учествовање и ангажовање на часу. Наставник своја запажања води у својој евиденцији (педагошка свеска).

Ученик за све ове активности на часу може да добије плус или минус, који после одређеног броја постају бројчана оцена Након 3 плуса ученик добија 5, а након 3 минуса ученик добија 1). Оцењивање се спроводи организовано. Оно обухвата и прати посебан развој сваког ученика, његов рад, залагање, интересовање, став, умешност, креативност и слично. Прати се развој личности у целини и објективно процењује колико је ученик савладао програмске захтеве. Оцењивање није искључиво везано за оцену музичких способности већ и у функцији награде за интересовање, активност и љубав према музици.

**Практични рад**

Што се тиче практичног дела на часовима музичке културе ту се убраја слушање музике и извођење ( певање, свирање телом или одређеним инструментом ).

Оцена 1 : Ученик не зна текстове одређених песама, не уме да свира или пева одређене песме ни уз помоћ наставника. Исто тако не показује жељу за тапшалицама и телесном музиком као ни елементарнији основни ниво у препознавању слушане композиције, инструмента или ритма који изводи наставник. Изостаје труд и рад и жеља за напретком.

Оцена 2: Ученик зна да пева или свира поједине делове песама без поштовања муз.елемената али уз наставникову помоћ, има минимална знања текстова песама која уз помоћ наставника може да репродукује.

Изводи поједине покрете тела али ван ритма и уз помоћ наставника.

При слушању препознаје по неке примере инструмената, композиција или нота и то уз помоћ наставника. Изостаје труд и рад и жеља за напретком.

Оцена 3 : Ученик зна да пева и свира само делове тражених песама сaмoстaлнo без поштовања ритма и муз.елемената; текст тражене песме не зна у целости и нема основна знања из муз.писмености.

Разуме и повезује покрете тела са текстом појединих песама али је несигуран у ритму.

При слушању препознаје поједине примере композиција, инструмената или нота самостално. Не труди се довољно и изостаје жеља за напретком.

Оцена 4 : Ученик зна да пева и свира одређене песме сaмoстaлнo и у групи поштујући све елементе музике; зна текст тражене песме и уз малу помоћ наставника способан је да анализира текст и/или мелодију, има основна знања из музичке писмености али не зна увек да их употреби правилно и повезано.

Ученик влада својим телом где успешно и уз малу помоћ наставника изводи покрете телом и повезује са текстом ( слоговима ).

Слушањем препознаје успешно готово све примере инструмената, композиција наводећи њихова имена уз малу помоћ исто тако записује и ритам који наставник изводи.

Труди се и има жељу да тражено научи али му је наопходна мала наставникова помоћ.

Оцена 5 : Ученик зна самостално да пева и свира одређене песме сaм или у групи поштујући све елементе музике, зна текст тражене песме и способан је сам да анализира текст и/или мелодију, зна основе музичке писмености, учествује у креирању пројекта.

Показује велико интересовање за телесну музику где поред научених покрета осмишљава своје за примере које је сам одабрао.

Препознаје у потпуности сваки пример композиција, инструмената или нотни текст ( ритам ) који наставник пушта или изводи наводећи њихова имена.

Увек се труди, активан је и увек има жељу да тражено научи чиме надокнађује евентуални недостатак талетна.

**Усмени одговор**

Усмени одговор укључује одговарање ученика у облику дискусије о теми која се утврђује где наставник проверава разумевање учениково и ниво његове укључености на часовима.

Оцена 1 : Ученик не усваја градиво ни уз помоћ наставника, односно не показује вољу да на било који начин покаже онај најелементарнији и основни ниво знања. Не показује жељу за дискусијама о теми.

Оцена 2 : Ученик градиво углавном усваја напамет без размишљања о чему говори односно репродукује. Усваја уз помоћ наставника и показује основни ниво знања утврђеним по стандардима образовања. На часовима се не укључује у дискусије.

Оцена 3 : Ученик показује разумевање градива и известан напредак на средњем нивоу знања где наводи основне карактеристике одређене епохе,инструмената. У случају нота зна да препозна ноте по изгледу и одреди њихово трајање или именује. У дискусијама на часу се укључује повремено.

Оцена 4 : Ученик је активан у дискусијама на часу често где показује знатно разумевање онога што учи и излаже своје ставове, запажања везана за одређену тему. Наводи детаљније карактеристике за одрећени појам ( епоху, композиторе, инструменте). Показује напредак у читању нотног писма уз малу помоћ наставника.

Оцена 5 : Ученик је на сваком часу активан у дискусијама где износи своје ставове, излаже свој начин гледања на одрећену тему, појам. Примењује веома вешто знања и упоређује их са данашњим актуелним темама где истиче разлику међу њима.

Нпр. наводи разлику међу инструментима данас и периода који обрађује. Коментарише музику која се слуша на часу.

Ученик без помоћи наставника читко чита нотни текст композиција које се обрађују.